ජාතික සවිය ‘ගම නැගුම’ වැඩසටහන යටතේ කරන්දෙනිය ප්‍රදේශයේ සංවර්ධන කටයුතු සඳහා රුපියල් මිලියන දෙකක් වෙන් කිරීමට රජය තීරණය කර තිබේ.කරන්දෙනිය ප්‍රදේශයේ දිරිය පියස හා රණවිරු නිවාස ජනතා අයිතියට පත් කෙරුණු අතර රුපියල් 12,22965 ක් වටිනා ස්වයං රැකියා උපකරණ කට්ටල ප්‍රදානය කිරීම, රණබිම ඉඩම් ඔප්පු 200ක් ප්‍රදානය කිරීම, දිරිය පියස නිවාස 09ක් හා රණවිරු නිවාස 03ක්් ජනතා අයිතියට පත් කිරීම ජාතිය ගොඩනැගීමේ හා වතු යටිතල පහසුකම් සංවර්ධන ඇමති ගුණරත්න වීරකෝන් මහතාගේ ප්‍රධානත්වයෙන් සිදු විය.දිරිය පියස නිවාස ක්‍රමය යටතේ අඩු ආදායම්ලාභී පවුල් සඳහා රුපියල් 60,000ක් බැගින් ද, රණවිරු නිවාස ක්‍රමය යටතේ රුපියල් 1, 25000ක් බැගින් වූ දිරි දීමනාවක් ද ජාතිය ගොඩනැගීමේ හා වතු යටිතල පහසුකම් සංවර්ධන අමාත්‍යාංශය විසින් ලබාදී තිබේ.